[dc]કોં[/dc]કણમાં કૂવા પગથિયાંવાળા હોય છે (આપણી વાવ જેટલા મોટા નહીં). ચોમાસે કાંઠા સુધી ભરાયેલા હોય. હાથ વડેય પાણી લઈ શકાય. ચોમાસે કોંકણમાં તરવાની બહુ મજા આવે. છોકરાને તરતાં ચોમાસામાં જ શિખવાડે. શિખાઉને કેડે નાનું લાકડું કે સૂકડ (સૂકા તરોપા) બાંધે અને પછી ધકેલી દે વાવમાં. જોકે વાવમાં તરવાવાળા તો હોય જ. એમાં જાતજાતની ગુલાંટો મારનારાય હોય. કો’ક કો’ક તો એમાં ફેરફુદરડી પણ રમે. કો’ક વળી એકબીજાના પગમાં પગ ભરાવીને ચત્તા થઈને ડોક ઊંચી કરીને ‘હોડી હોડી’ રમે. મારા પિતરાઈઓ તો બહુ સારા તરવૈયા. બાપુજીનેય તરતાં આવડતું. એક મને જ ના આવડે.